Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 131/13/5508	Ružomberok, 9.6.2015
EEČ : 2-42-67-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Ružomberok
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 21.5.2013, spisová značka 2 Pv 131/13/5508, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 09.03.2013 v čase okolo 21.00 hod spoločne s XXXXX, XXXXX, z areálu poľnohospodárskehodružstva v obci XXXXX odcudzili 1 ks hovädzieho dobytka - teľa o váhe 87 kg s identifikačným číslom 30507SK8121, ktoré sa nachádzalo v budove maštale a to takým spôsobom, že XXXXX upevnil okolo krku teľaťa železnú reťaz, ktorú našiel na zemi poľnohospodárskeho družstva a spoločne prešli s teľaťom cez dieru v plote, ktorá sa nachádzala za obecným úradom, čím Poľnohospodárskemu družstvu XXXXX, so sídlom XXXXX XXXXX, IČO: XXXXX, spôsobili škodu vo výške 252,30 Eur, pričom XXXXX bol v predchádzajúcich dvanástich mesiacoch za obdobný čin postihnutý, a to za priestupok proti majetku podľa § 50 zákona č. 372/1990 Zb. o priestupkoch lebo dňa 15.04.2012 v čase okolo 17.30 hod vnikol bez použitia násilia do areálu bývalého podniku XXXXX, odkiaľ odcudzil 34 ks hliníkových líšt v hodnote 21,63 Eur, za čo mu bola rozkazným konaním č. P 192/2012 Obvodného úradu XXXXX, právoplatný dňa 10.07.2012, uložená bloková pokuta vo výške 55,- Eur,

Uznesením prokurátora Okresnej prokuratúry Ružomberok zo dňa 21.5.2013, spisová značka 2 Pv 131/13/5508, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry XXXXX z 21.05.2013, sp. zn. 2Pv 131/13/5508-4, právoplatné dňa 28.05.2013, bolo podmienečne zastavené trestné stíhanie obvineného XXXXX, nar. XXXXX, trvale bytom XXXXX, ktorému bola zároveň určená skúšobná doba v trvaní 1 (jeden) rok, ktorá uplynula dňa 28.05.2014.

	Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Preskúmaním príslušného spisového materiálu a zadovážených dokladov, najmä správy Obvodného oddelenia PZ v Liptovskej Teplej, správy Okresného úradu XXXXX, správy obce XXXXX a odpisu registra trestov obvineného som zistil, že obvinený v priebehu určenej skúšobnej doby viedol riadny život a nedopustil sa žiadneho protiprávneho konania majúceho vplyv na rozhodnutie o jeho osvedčení sa.
 
	Pri zvažovaní ďalšieho zákonného postupu v danej veci je potrebné prihliadať aj na základné zásady trestného konania vyjadrené v § 2 Trestného poriadku. Základné zásady trestného konania sú právne princípy, na ktorých sú vybudované jednotlivé štádiá trestného konania a právne inštitúty upravené v Trestnom poriadku.

	Podľa § 2 ods. 2 Trestného poriadku do základných práv a slobôd osôb v prípadoch dovolených zákonom možno zasahovať len v miere nevyhnutnej na dosiahnutie účelu trestného konania, pričom treba rešpektovať dôstojnosť osôb a ich súkromie (zásada zdržanlivosti a primeranosti).

	V § 2 odsek 5 Trestného poriadku je upravená zásada legality, pričom je modifikovaná zásadou oportunity. Zo zásady legality vyplýva pravidlo, že prokurátor, ktorý v trestnom konaní zastupuje štát, je povinný stíhať všetky trestné činy, o ktorých sa dozvedel. Ustanovenie odseku 5 však vytvára aj zákonnú možnosť, aby prokurátor nestíhal všetky trestné činy a možno tu zaradiť aj prípady, keď prokurátor určitú osobu nemusí trestne stíhať, ale môže. Tu je vytvorený priestor na uplatnenie zásady oportunity, ktorú treba chápať ako právo prokurátora rozhodnúť sa na základe vlastného uváženia, že zo závažných dôvodov, ktoré sú vymedzené v zákone, nebude určitú osobu trestné stíhať. Do tejto kategórie patrí aj zastavenie trestného stíhania podľa § 215 ods. 2 písm. a) Trestného poriadku z dôvodu, že trest, ku ktorému môže stíhanie viesť, je celkom bezvýznamný popri treste, ktorý už bol obvinenému pre iný čin právoplatne uložený.

	Z evidencie trestných vecí na tunajšej prokuratúre som zistil, že obvinený XXXXX bol Trestným rozkazom Okresného súdu XXXXX z 03.11.2014, sp. zn. 8T/92/2014, právoplatný 22.11.2014, uznaný vinným zo spáchania prečinu porušovania domovej slobody podľa § 194 ods. 1, ods. 2 písm. b) Trestného zákona a prečinu poškodzovania cudzej veci podľa § 245 ods. 1 Trestného zákona a bol mu uložený úhrnný podmienečný trest odňatia slobody vo výmere 12 (dvanásť) mesiacov a skúšobnou dobou na 2 (dva) roky. Tohto skutku sa mal obvinený dopustiť v presne neurčenom období až do 31.05.2014.
	
	S poukazom na uvedené a vzhľadom k skutočnosti, že obvinený XXXXX sa mal skutku, pre ktorý bolo jeho trestné stíhanie podmienečne zastavené, dopustiť skôr, ako bol súdom prvého stupňa vyhlásený odsudzujúci rozsudok za iný jeho trestný čin, prichádza u neho do úvahy v prípade uznania viny uloženie súhrnného trestu podľa § 42 Trestného zákona.

	Podľa § 42 ods. 1 Trestného zákona ak súd odsudzuje páchateľa za trestný čin, ktorý spáchal skôr, ako bol súdom prvého stupňa vyhlásený odsudzujúci rozsudok za iný jeho trestný čin, uloží mu súhrnný trest podľa zásad na uloženie úhrnného trestu.

	Podľa § 215 ods. 2 písm. a) Trestného poriadku prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.

	Kritériom pre zastavenie trestného stíhania podľa citovaného ustanovenia je úvaha, či uložený trest za iný skutok je dostatočný na splnenie účelu trestu a prevýchovu páchateľa, aby viedol riadny život. Pri rozhodovaní je prokurátor povinný vychádzať z porovnania výšky trestu, ktorý bol obvinenému za iný trestný čin právoplatne uložený, a trest, ktorý by mal byť uložený za trestný čin, ku ktorému môže viesť trestné stíhanie.

	Je zrejmé, že obvinenému by bol v prípade preukázania viny na súde ukladaný súhrnný trest v rovnakej trestnej sadzbe a pri rovnakom pomere poľahčujúcich a priťažujúcich okolností ako pri pôvodnom treste a bolo by možné uvažovať o upustení od uloženia súhrnného trestu s poukazom na ustanovenie § 44 Trestného zákona.

	Z uvedených dôvodov sa javí ako neúčelné pokračovanie v trestnom stíhaní obvineného Lumíra Hufku, pretože trest, ku ktorému môže jeho trestné stíhanie viesť by bol zrejme rovnaký ako trest, ktorý bol obvinenému pre iný čin už právoplatne uložený.
 
	S prihliadnutím na osobu páchateľa a povahu spáchaného prečinu mám tiež za to, že trestné konanie splnilo svoj účel a jeho podmienečné zastavenie je možné v danej veci považovať za postačujúce. Rešpektujúc zásadu zdržanlivosti, primeranosti a oportunity som preto v súlade s ustanovením § 217 ods. 1 Trestného poriadku, rozhodol, že sa obvinený XXXXX osvedčil v skúšobnej dobe podmienečného zastavenia trestného stíhania. V prospech obvineného bol hodnotený fakt, že vyššie uvedeného trestného činu, resp. jeho rozhodnej časti sa mal obvinený dopustiť až po skončení skúšobnej doby podmienečného zastavenia trestného stíhania.

	Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Tomaško
prokurátor